Tacones lejanos

Tacones lejanos é unha película española de 1991, dirixida por Pedro Almodóvar.

 Sinopse 
Rebeca traballa como locutora de telexornais nunha cadea que dirixe o seu marido, Manuel. Este último foi o grande amor da nai de Rebeca, Becky del Páramo, antes de que esta abandonase a súa filla para dedicarse á súa carreira como cantante. Manuel non sabe que Rebeca é filla de Becky.

Quince anos despois, a nai volve a Madrid para actuar e arranxar algunhas contas pendentes, especialmente a relación coa súa filla Rebeca. A noite da súa chegada, Becky cea con Rebeca e Manuel. Xuntos van ver un imitador de Becky, o transformista Femme Letal. Rebeca dille á súa nai que, cando tiña saudade dela, ía ver o seu imitador.

Como as relacións entre Rebeca e Manuel non van ben, el intenta reavivar o seu vello amor con Becky, que non acepta o seu ofrecemento, a pesar de que Manuel lle di que pensa divorciarse de Rebeca. Unha noite, Manuel aparece asasinado no seu chalé.

 Personaxes 
 Victoria Abril (Rebeca)
 Rocío Muñoz (Rebeca de nena)
 Marisa Paredes (Becky del Páramo)
 Miguel Bosé (Xuíz Domínguez/Femme Letal)
 Anna Lizarán (Margarita)
 Mayrata O'Wisiedo (nai do xuíz Domínguez)
 Cristina Marcos (Paula)
 Féodor Atkine (Manuel)
 Pedro Díez del Corral (Alberto)
 Bibi Andersen (Suzanna)
 Nacho Martínez (Juan)
 Miriam Díaz Aroca (Isabel)
 Juan José Otegui (capelán do hospital)
 Paula Soldevilla (enfermeira)
 Javier Bardem (Javier)

 Palmarés cinematográfico 

 Premios Goya 
 Categoría Persoa Resultado Mellor interpretación feminina secundaria  Cristina Marcos  Candidata Mellor montaxe  José Salcedo  Candidato Mellor son  Jean-Paul Mugel CandidatoMellor deseño de vestiario  José María De Cossío Candidato Mellor maquillaxe e peiteado  Jesús Moncusi e Gregorio Ros  Candidatos

 Premios Globo de Ouro 
 Categoría Resultado Globo de Ouro á mellor película en lingua non inglesa  Candidata

 Premios César 
 Categoría Resultado Mellor película estranxeira  Gañadora

 Festival de Cine de Gramado (Rio Grande do Sul, Brasil) 
  Categoría Persoa  Resultado Mellor Actriz  Marisa Paredes  Gañadora Mellor Director  Pedro Almodóvar  Gañador Mellor Música  Ryūichi Sakamoto  Gañador Mellor Película Iberoamericana    Candidata

 Festival Internacional de Cine de Cartaxena de Indias (Colombia) 
 Categoría Resultado India Catalina á mellor película  Gañadora

 Véxase tamén 
 Outros artigos 
 Filmes de España propostos ó Óscar ó mellor filme internacional
 Filmes propostos ó mellor filme internacional na 64ª edición dos Óscar

 Ligazóns externas 

 Ficha en IMDb. .
 Ficha en filmaffinity. .
  (en Youtube).

Categoría:Filmes de 1991
Categoría:Filmes en lingua castelá
Categoría:Filmes de España
Categoría:Filmes dirixidos por Pedro Almodóvar
Categoría:Filmes rodados en España
Categoría:Filmes rodados en Madrid